Seinäjoen lennokkikerho RC-AirClub avaa syyskautensa järjestämällä lennokkiharrastuksen tutustumisillan Kurjennevan lennokkikentällä. Illan aikana kentällä on esillä erilaisia lennokkeja ja kerrotaan harrastuksen aloittamisesta. Lennokkiharrastuksen voi aloittaa noin 10 vuotiaana vanhemman tai vaikka isoveljen avustuksella ja noin 15 vuotiaat hallitsevat työkalut, liimat ja tekniikan jo hyvin yksinkin kerhonohjaajien avustuksella. Lennokkikerhon kertoillat Rytmikorjaamon kerhotilassa aloitetaan torstaina 26.8.2021 klo 18 ja mukaan voi tulla myöhemminkin, ennakkoilmoittautumisia ei tarvita. Kerhotiloissa noudatetaan hyvää käsihygieniaa, maskisuositus on voimassa ja flunssaoireisena ei tulla paikalle.
Seinäjoen lennokkikerhon syykausi aloitetaan lentonäytöksellä
n. 14km Seinäjoelta Vt697:n (Kuortaneentie) varrella
Sisältyy näyttelylipun hintaan. Näyttelyliput 6/4 €, alle 18-vuotiaat maksutta, Museokortti ja kulttuuriedut
Kulttuuripumppu ry:n performanssiryhmä saapuu Liukuhihnatuotanto-tapahtuman merkeissä Seinäjoen vanhan verkatehtaan, nykyisen Taidehallin tiloihin Kalevan Navettaan. Kalevan Navetassa toimi vuosina 1909 – 1929 Seinäjoen, ja myöhemmässä vaiheessa Pohjanmaan verkatehdas. On aika virittää tekstiilitehdas uuteen uskoon. Taiteilijat muodostavat pedatila Itikkaan performatiivisen liukuhihnajärjestelmän, jota kautta jo tehtaassa olevat sekä yleisön paikan päällä lahjoittamat tekstiilit liukuvat kohti uutta elämäänsä. Tekstiilit muovautuvat taiteilijoiden hyppysissä taideteoksiksi ja lopulta tilaa somistavaksi tilataideteokseksi. Yhden päivän mittainen interaktiivinen, improvisaatioon ja säntilliseen tehdastyöläisen päivärytmiin perustuva performanssi synnyttää näyttelyn, joka on nähtävillä tehdasvaihetta seuraavana päivänä. Ohje yleisölle: Tehdas tarvitsee tekstiiliä! Jos mahdollista, tuo mukanasi vanhaa lumppukangasta, jonka olet valmis lahjoittamaan liukuhihnalle. Näe, kuinka ihmeellinen on vanhan kankaan uusi elämä taiteen maailmassa! Tehdastyöläiset kiittävät jo etukäteen! Tehdas on toiminnassa perjantaina 27.8. klo 11-19. Näyttely on esillä lauantaina 28.8. klo 11-15. Taiteilijat: Arttu Isotalo, Heikki Korkala, Iina Vartia, Jere Kilpinen, Milla Tervakangas, Rosalia Silfer Tuottaja: Kulttuuripumppu ry Liukuhihna-tapahtuma on osa Taidehalli välittää –ohjelmaa. Taidehalli välittää antaa taiteilijoille ja taiteen asiantuntijoille tilan tuottaa omia taideprojekteja tai tapahtumia Taidehallin näyttelyiden vaihtoaikoina.
Performatiivinen tehdas antaa vanhalle tekstiilille uuden elämän
Pääsylipun hinta 10€ päivä. Keskiviikkona 11.8.2021 ilmainen sisäänpääsy. Alle 10v lapset ilmaiseksi vanhemman seurassa.
Seinäjoki Horse Show - Esteratsastuksen SM kilpailut
Finland Horse Show järjestää esteratsastuksen suomenmestaruuskilpailut Seinäjoki Horse Show 11.-15.8.2021 Seinäjoen Ravikeskuksen kilpailuareenalla. Kilpailuissa ratkotaan kaikkien ikäluokkien suomenmestaruudet ja lisäksi nähdään alue- ja kansallisen tason esteratsastusluokkia kilpailukorkeudella 80-140cm. Tapahtuma-alueella lisäksi mielenkiintoinen expoalue, maukkaat ja laadukkaat Horseman Street Food ravintolapalvelut ja hauskaa oheisohjelmaa koko perheelle! Tervetuloa!
Seinäjoki Horse Show kansallisen tason esteratsastuskilpailut ja esteratsastuksen suomenmestaruuskilpailut, kaikki ikäluokat
Seinäjoen ravikeskuksen uusi ratsastuskilpailuareena
6/4 €, alle 18-vuotiaat maksutta, Museokortti ja kulttuuriedut
Bita Razavi: The Dogs Days Will Be Over Soon
Elämme ajassa, jossa tekoäly haastaa inhimillisen ajattelun ja päätöksenteon – jopa luovuuden. Algoritmit voivat tietää meistä enemmän, kuin me itse. Teknologian kehitys huolestuttaa monia ja herättää mielikuvia Terminaattori-elokuvien kaltaisesta tuomionpäivän skenaariosta. Näyttelyn näkökulma tähän kaikkeen on sen sijaan romanttisempi. Razavin teokset keskittyvät limittyvien fyysisten ja digitaalisten kokemusten rajapintoihin, keinotekoisten ja todellisten tilojen välille. Esillä on sarja valokuvia, jotka muistuttavat klassisia maisemamaalauksia koristeellisissa kehyksissä. Todellisuudessa ne ovat ruutukaappauksia videopeleistä: kauniita, tietokoneen luomia kuvia. Esillä oleva videoteos tutkii samaa kuvastoa impressionistisemmasta näkökulmasta. Hylätystä pelieleketroniikasta ja kasveista tehdyt veistokset vievät orgaanisen ja digitaalisen suhteen pidemmälle. Bita Razavi (b.1983, Tehran) on taiteilija, joka asuu ja työskentelee Helsingissä ja Viron maaseudulla. Taiteilijan työskentely keskittyy erilaisten jokapäiväisten tilanteiden havainnointiin ja reflektioon. Erityisesti häntä kiinnostaa, mihin nämä tilanteet perustuvat tai pohjaavat minäkin hetkenä. Razavin töitä on ollut esillä mm. Tehranin nykytaiteen museossa, Suomen valokuvataiteen museossa, Helsingin Design museossa, Cité International des Arts:issa, Pariisi ja Fotografisk Centerissa, Kööpenhamina. Razavi edustaa Viroa 59. Venetsian biennaalissa yhdessä taiteilija Kristina Normanin kanssa.
Bita Razavin yksityisnäyttely Vintillä tutkii tekoälyä, ihmisen ajattelua ja fyysisiä ja digitaalisia kokemuksia.
Kesäkuvataiteilija 2021 Riikka Gröndahl kuvasi kesä-heinäkuun ajan vapaaehtoisista hiljaisia videomuotokuvia. Niistä koostettu videoteos tallennetaan Seinäjoen museoiden arkistoon ja esitetään 80 vuoden päästä tuleville sukupolville aikalaiskuvana meidän ajastamme. Sitä ennen teos esitetään Seinäjoen taidehallissa. Näytös järjestetään 11.-14.8. pedatila Itikassa (2. kerros) Taidehallin aukioloaikoina, ke-pe klo 11-19 ja la klo 11-15. Näytös on maksuton.
Kesäkuvataiteilijan videoteos kesän aikana kuvatuista hiljaisista videomuotokuvista.
Taidenäyttely Aino Ristimäki: "Näin meitä johdetaan" Ylistaron kirjastossa
Aino Ristimäen "Näin meitä johdetaan" -taidenäyttely on ekspressiivistä taidetta ajankohtaisista ja paikallisista aiheista sekä tunnistettavista ihmisistä. Näyttelyyn voi tutustua Ylistaron kirjastossa ma-to klo 12-19 ja pe klo 10-17.
Näyttelyyn voi tutustua kirjaston aukioloaikoina
[{"name":"Rock-Camp-Keskustori-Seinäjoki (1).jpg","url":"https://dsre702v2imo2.cloudfront.net/event-images/2qy79ks4nkude_Rock-Camp-Keskustori-Seinäjoki (1).jpg"}]
Tervetuloa kuuntelemaan Rock Camp nuoria, ja Alexander Kuoppalan kitaraklinikkaa. Esiintymässä mm. Juho Ranta-Maunus, Iikka Syynimaa, Soundwave Explosion. Vierailevana artistina Henrikki https://www.facebook.com/events/4100921120034753/?ref=newsfeed
Rock Camp nuoret esiintyvät, Alexander Kuoppalan (Ex Bodom) kitaraklinikka
Keskustorilla järjestetään vilttikirppispäivä 15.8. klo 12-15! Paikalla nostattamassa tunnelmaa myös DJ Heli Mikkonen ja Kaisa Lähdesmäki. Ohjeita myyjille: 1. Vilttikirppiksen myyntipaikat ovat maksuttomia, eikä niitä voi varata etukäteen. 2. Myyjä huolehtii, että myyntipaikka ja sen ympäristö on siisti ja turvallinen. 3. Ajoneuvoja ei saa pysäköidä torille. Pelastustiet on jätettävä vapaaksi. Tervetuloa kirppikselle!
Seinäjoen Keskustorilla järjestetään vilttikirppiksiä 25.7. ja 15.8.!
Etelä-Pohjanmaan EU-tietokeskuksen uutta kautta juhlistetaan Framilla perjantaina 20.8. klo 12 alkaen. Luvassa on EU-tietoa sekä teemaan sopivaa kulttuuriohjelmaa. Tarjolla on kahvia sekä pientä makeaa. Tapahtumaan on vapaa pääsy. Tapahtuman musiikkiesiintyjäksi saapuu paikallinen harmonikansoittaja Jonna Pirttijoki-Helanen. Myös Euroopan komission Suomen-edustusto vierailee tapahtumassa. Tapahtuman lopuksi järjestettävässä bingossa on mahdollisuus voittaa EU:n ruokamerkkituotteilla täytettyjä ruokakasseja. Ohjelma: • 12.00 Tapahtuman avaus • 12.30 Musiikkia • 12.45 EU-komission Suomen-edustuston tervehdys • 13.15 Musiikkia • 13.30 EU-bingo Tervetuloa! Tapahtuma pidetään Frami C:n piha-alueella alueella (säävaraus). Osoite: Kampusranta 9, 60320 Seinäjoki. Seuraamme alueen koronatilannetta, ja tilanteesta riippuen tapahtuma voidaan joutua siirtämään/perumaan. Tiedotamme mahdollisista muutoksista lähempänä tapahtumaa.
EU-tietokeskuksen järjestämä pop-up-tilaisuus Seinäjoen Framin piha-alueella. Tarjolla EU-tietoa, kahvia ja pullaa!
Seinäjoen Tangomarkkinat järjestää yhteistyössä Seinäjoen kaupungin, yritysten ja yrittäjien kanssa Meidän Tangot -kaupunkitapahtuman Seinäjoen ydinkeskustassa 4.-7.8.2021. Tapahtuman aikana ydinkeskustassa kuullaan paljon livemusiikkia, aina tangosta pop-musiikkiin. Lisäksi tapahtuma tarjoaa oheisohjelmaa lapsille, tanssiesityksiä, markkinamyyjiä ja yritysten promopisteitä – tietysti paikallisten toimijoiden tarjoamaa hyvää ruokaa ja juomaa unohtamatta! Tapahtuman tarkoituksena on käynnistää toimiva ja pitkäkestoinen yhteistyö Seinäjoen Tangomarkkinoiden ja keskustan toimijoiden kesken. Lisäksi tapahtumalla halutaan elävöittää Seinäjoen kaupunkikeskustaa, ja tarjota ihmisille iloa ja riemua vaikeiden aikojen jälkeen. Tutustu Meidän Tangot -tapahtuman ohjelmaan tästä linkistä. Käy tsekkaamassa myös Meidän Tangot -tapahtumakartta osoitteessa www.citynomadi.com/tangot tai lataa maksuton Nomadi-sovellus ja hae "meidän tangot". Tangotunnelmaan voit virittäytyä lataamalla Tangomarkkinat -sovelluksen Google Playstä. Sovelluksesta löytyy lisättynä todellisuutena kruunut, joilla voit kruunata itsesi tangokuninkaalliseksi! Jaa ottamasi kruunajaiskuvat somessa @tangomarkkinat. Sovelluksesta löytyy myös laaja kattaus tangohistoriaa. Kartta sekä Tangomarkkinat -sovellus ovat osa Into Seinäjoen Test it -tapahtumista buustia bisnekseen -hanketta, jota rahoitetaan Euroopan aluekehitysrahastosta.
Tapahtumapaikkoina toimivat Seinäjoen Keskustori, Kauppatori sekä Torikeskus.
"Lasia, posliinia, emalia ja messinkiä" -näyttely Nurmon kirjastossa.
Nurmolaisen keräilijän "Lasia, posliinia, emalia ja messinkiä" -näyttely Nurmon kirjastossa.
Laura Uusi-Kokkilan akryyli- ja kynäruiskumaalauksia -näyttely Nurmon kirjastossa.
Koko perheen iloinen tapahtuma Piirillä lauantaina 7.8. klo 12–16
Koko perheen iloinen tapahtuma Piirillä lauantaina 7.8. klo 12–16. Piirin portit avautuvat jälleen runsaan ohjelmatarjonnan kera lauantaina 7.8. klo 12. Klo 13.00 Tanssiesitys Piirin kesälavalla: Studio Murros ja Glow (Ilmainen) Klo 14.00 Heinähattu, Vilttitossu ja Littoisten riiviö -lastennäytelmä Piirin kesälavalla (Maksullinen 14€/10 €) Avoinna klo 12–16: Sairaalamuseo Piha-alueella voit opetella tekemään ruokopillin! Lempikakku Kahvila palvelee. Voit osallistua arvontaan ja koristella itsellesi oman kuppikakun. Go-Rento Myymälä avoinna. Voit tutustua syyskauden kurssitarjontaan. Studio Murros ja Esittävän taiteen koulu Glow Avoimissa ovissa esitellään syksyn kurssitarjontaa. Arvontaa ja tarjouksia päivän aikana. Teatteri Hysteria Tervetuloa tutustumaan syyskauden tarjontaan. Lipputarjouksia syksyn ohjelmistoon. Seurala Tule tutustumaan uudistuneeseen juhlatilaan. Tila on vuokrattavissa erilaisiin tapahtumiin ja juhliin. G-moodi Myymälä Hallintolan kellarikerroksessa Piirin sairaalan kirkko Verstaan yläkerta Tule tutustumaan esimerkiksi Perheenkasvu-yritykseen, joka tarjoaa raskausajan sekä vauva- ja taaperoajan tukea ja ohjausta. Voit tutustua Piirin historiaan sairaalamuseon ja Piirin muistelutaulujen avulla. Alueella liikkuu oppaita, jotka neuvovat mihin kannattaa seuraavaksi suunnata. Voit ihastella myös graffititaidetta pian purettavassa Keskuspesulassa. Tervetuloa koko perheen tapahtumaan Piirille! HUOM! Spelien 50-vuotisjuhlavuoden aloituskonsertti ja Puolustusvoimien varusmiessoittokunnan konsertti sunnuntaina 8.8. klo 14-15.30 Piirin kesälavalla.
Piirin portit jälleen avoinna lauantaina 7.8. klo 12. Tule tutustumaan alueen historiaan ja nykypäivään.
Toritorstaina 29.7. Keskustorilla päästään nauttimaan elävästä musiikista, kun lavalle nousee Palautelaatikko, 1Tipe ja Soundwave Explosion! Tervetuloa rokkaamaan torille! Aikataulu: 17.00 Palautelaatikko 18.00 1Tipe 19.15 Soundwave Explosion Toritorstaita mahdollistamassa: Seinäjoen kaupunki, Into Seinäjoki, Kauppaseinäjoki, Seipark Oy, I-Mediat Oy, OmaSP, sekä Seinäjoen Osuuspankki.
Selmu ry:n Toritorstait tuovat Seinäjoen Keskustorille viikottaista ohjelmaa eri teemoilla koko kesän ajan!
To 29.7. PAIKALLISTA TALENTTIA - Paikallista Musiikkia
Paikallista Talenttia on vuoden hiljaiselon jälkeen nouseville artisteille luotu tila, missä he saavat esitellä ihmisille projektejaan ja esityksiään ja torstaina 29.7 stagen valtaavat duot ja solistit. Luvassa onkin mm. artistien omia tuotoksia sekä erilaisia covereita. LIPUT ESITYKSEEN VOIT OSTAA ETUKÄTEEN MALLASKOSKEN PANIMORAVINTOLASTA TAI EVENTION LIPPUKAUPASTA. Ennakkoliput 5€/kpl tai liput ovelta ennen esitystä 8€/kpl (Suosittelemme korttimaksua.) Köydet alaterassille aukeavat klo 17:30. Showtime 18:00-20:00 ja välissä on juomanhaku-sekä hiekkalaatikkotauko. KATSOMO ON OSITTAIN KATETTU.
Stagen valtaavat paikalliset muusikot ja luvassa on kaunista tulkintaa.
5.8. [Ei Ihan] Paikallista Talenttia- Helsinkiläiset Koomikot
Pääkaupunkiseudulta pohjanmaalle uskaltavat koomikot ottavat Mallaskosken Teatteriterassin haltuunsa torstaina 5.8. ja kertovat välillä hyvin mustalla huumorilla höystettyjä juttujaan. Shown pääesiintyjänä kerrassaan nerokas Jari Teurajärvi. LIPUT ESITYKSEEN VOIT OSTAA ETUKÄTEEN MALLASKOSKEN PANIMORAVINTOLASTA TAI EVENTION LIPPUKAUPASTA. Ennakkoliput 5€/kpl tai liput ovelta ennen esitystä 8€/kpl (Suosittelemme korttimaksua.) Köydet alaterassille aukeavat klo 17:30. Showtime 18:00-20:00 ja välissä on juomanhaku-ja hiekkalaatikkotauko. KATSOMO ON OSITTAIN KATETTU.
Nousevat stand up -koomikot esittelevät itsensä eteläpohjalaiselle yleisölle.
Pe 6.8 Tornilla Tavataan! - Anitta Ahonen & Mikko Vaismaa
Pe 6.8 Anitta Ahonen ja Mikko Vaismaa tulevat tekemään Mallaskosken Teatteriterassille sellaisen shown, että ainoa järkevä toimintasuunnitelma on pistää kesäklubin ovet säppiin tältä vuodelta! Mikko on syntyjään kurikkalainen ja Anitta nyt sopii muuten vaan eteläpohjanmaalle voimakastahtoisuudellaan. Mallaskosken Teatteriterassi, Vesitorninkatu 1, Seinäjoki Pe 30.7 SHOWTIME klo 18.00-20.00 (Sisältää väliajan) Ikäraja K-15. Katettu katsomo 100 hengelle! ENNAKKOLIPUT MALLASKOSKELTA TAI EVENTION LIPUNMYYNNIN KAUTTA: 15€ Portilta ennen tapahtumaa: 18€ (Vain kortilla, kiitos!)
6.8 Mallaskosken Teatteriterassilla nähdään TV:stä tutut Anitta Ahonen ja Mikko Vaismaa.
30.7 Tornilla Tavataan! - Jape Grönroos, Tommi Mujunen & Jussi Simola
Jo kolmatta vuotta peräkkäin koomikot Jussi Simola, Tommi Mujunen ja Jape Grönroos tekevät hulvattoman hauskaa kesäkiertueettaan ja tuovat sen nyt myös Mallaskosken Teatteriterassille. Luvassa on täysimittainen stand up-show, jossa jo 16 vuotta sitten uransa aloittaneet koomikot pistävät koko ammattitaitonsa ja parhaat juttunsa peliin. Yleisön tehtäväksi jää ainoastaan nauraa ja nauttia hauskasta illasta! Mallaskosken Teatteriterassi, Vesitorninkatu 1, Seinäjoki Pe 30.7 SHOWTIME klo 18.00-20.00 (Sisältää väliajan) Ikäraja K-15. Katettu katsomo 100 hengelle! ENNAKKOLIPUT MALLASKOSKELTA TAI EVENTION LIPUNMYYNNIN KAUTTA: 15€ Portilta ennen tapahtumaa: 18€ (Vain kortilla, kiitos!)
30.7 Mallaskosken Teatteriterassilla nähdään kolme TV:stä tuttua koomikkoa.
Näyttelyssä esillä olevien maalausten aiheet tulevat luonnosta ja erityisesti omista luontokokemuksistani. Asun ja työskentelen maalla luonnon ympäröimänä, joten näen ja koen läheltä luonnon ja vuodeaikojen eri ilmiöt. Kerään näkemäni ja kokemani muistiini ja suodatan alitajuntani kautta teoksiini. Maalauksissani on mukana mystisyyttä, sillä sitä luontokokemus parhaimmillaan on. Taustalla on syvempiä ajatuksia ihmisenä ja yksilönä olemisesta ja maailmanmenosta. Teosten eläimet, kasvit, hahmot, maisemat ja luonnonilmiöt yhdessä tai erikseen edustavat metaforamaisesti mielen tai tunteen tilaa. Esimerkiksi maalauksissani eläimet ovat pysähdyksissä ja niiden katse tai asento voidaan tulkita eri tavoin. Ihmisillä on tarve inhimillistää eläinmaailman käyttäytymistä ja luoda näin mielessään omia tunne- ja olotiloja. Olen teosteni kautta luonnon puolesta puhuja. Me ihmiset emme ole yksin täällä, vaikka elämme ihmiskeskeisessä maailmassa ja kaikki tapahtuu meidän ihmisten kautta. Eläimet ja luonto ovat usein niin sanotusti kakkossijalla, vaikka todellisuudessa luonto monimuotoisesti ympäröi meitä ihmisiä kaikkialla. Ja sen hallitseminen ei ole koskaan täydellistä, vaikka kuinka ihminen siihen pyrkii. Maalaukseni muistuttavat, että luonnossa ja sen eläimissä on yhä olemassa jokin mystisyys ja jokin pyhä alkukantaisuus. Nykypäivän hektisessä ja egoistisessa maailmassa voi tämän aistia, kunhan ihminen malttaa hetkeksi pysähtyä. Ja tätä kaikkea kokonaisuudessaan on tärkeää suojella. Maalaukset ovat esittävyydestä huolimatta abstraktiin ja pelkistettyyn tyyliin taipuvia. Näyttelyn teokset ovat akryylimaalauksia ja joukossa on muutama sekatekniikalla toteutettu teos. Näyttelyn maalaukset ovat vuosilta 2018 - 2021. Piia Koski (synt.1979) on valmistunut Kankaanpään kuvataidekoulusta kuvataiteilijaksi v. 2005. Hän asuu ja työskentelee Ilmajoella ja hän kuuluu Seinäjoen taiteilijaseuraan ja Taidemaalariliittoon.
Lipunmyynti lauantain 14.8. kilpailupäivään alkaa Jouppilavuoren tekonurmikentällä pe 13.8. klo 17 alkaen. Liput ostettavissa myös lauantaina sekä Jouppilavuoren tekonurmikentältä että CrossFit Seinäjoen hallilta klo 9 alkaen.
Perjantaina 13.8. ilmainen sisäänpääsy. Lauantaina 14.8. aikuiset 15 €, alle 15 ilmainen sisääpääsy
Näyttökuva 2021-7-22 kello 13.11.23.png
Häjyin on kaksipäiväinen kovatasoinen toiminnallisen harjoittelun (crossfit) kilpailu. Perjantaina 13.8. kilpailu järjestetään Jouppilanvuoren tekonurmikentällä (ilmainen sisäänpääsy) ja lauantaina 14.8. sekä Jouppilanvuoren tekonurmikentällä että CrossFit Seinäjoen uudella hallilla.
Kovatasoinen toiminnallisen harjoittelun (crossfit) kilpailu
Perjantaina 13.8. tapahtuma järjestetään Jouppilanvuoren tekonurmikentällä. Lauantaina 14.8. sekä Jouppilanvuoren tekonurmikentällä että CrossFit Seinäjoen hallilla (Alaseinäjoenkatu 17)